
Referat de aprobare
[bookmark: _Hlk111535764]privind transmiterea cu titlu gratuit a terenului, în suprafață măsurată de 257 mp, aparținând domeniului privat al Municipiului Drobeta Turnu Severin, situat în Drobeta Turnu Severin, strada Cicero nr. 23, înscris în CF 66177, având NC 66177, în proprietatea Bisericii Creștine Baptiste Filadelfia 


Având în vedere :
-  Adresa nr. 14459/28.06.2017 emisă de către Biserica Creștină Baptistă Filadelfia;
-	Actul de dare în folosință gratuită nr. 156/11.07.1991;
-	Certificatul de Înregistrare Fiscală seria A nr. 0668849 al Bisericii Creștine Baptiste Filadelfia;
-	HCL nr. 109/27.05.2020 privind aprobarea trecerii terenului în suprafață de 257 mp, situat în Drobeta Turnu Severin, str. Cicero nr. 23, aflat în folosința Bisericii Creștine Baptiste Filadelfia, având numărul cadastral 66177, din domeniul public al Municipiului Drobeta Turnu Severin în domeniul privat Municipiului Drobeta Turnu Severin și completării Anexei nr. 1 la HCL nr. 21/1999 privind delimitarea domeniului public de domeniul privat al Municipiului Drobeta Turnu Severin;
· [bookmark: _Hlk111540913]Dispozițiile art.1 alin. 1, 2, 3, și 4 din Legea 239/2007 privind reglementarea regimului juridic al unor bunuri imobile aflate în folosința unităților de cult cu modificările și completările ulterioare conform cărora ”imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi”, ”prin unitate de cult deţinătoare se înţelege centrul de cult sau unitatea locală de cult recunoscut, care deţine în folosinţă gratuită unul sau mai multe imobile atribuite cu acest titlu după 1 ianuarie 1990, în vederea desfăşurării unei activităţi specifice cu caracter de continuitate”, ”prin imobile, în înţelesul prezentei legi, se înţelege atât terenurile atribuite în folosinţă, după 1 ianuarie 1990, în vederea edificării de locaşuri de cult sau de clădiri cu destinaţie administrativă, educaţională, de asistenţă socială şi a anexelor acestora, cât şi clădirile împreună cu terenul aferent primite, după 1 ianuarie 1990, pentru realizarea de către culte a unor activităţi spirituale, administrative, educaţionale, de asistenţă socială”, și”În cazul imobilelor pentru care există cereri de restituire în curs de soluţionare, transmiterea dreptului de proprietate către unităţile de cult se poate face numai după clarificarea regimului lor juridic.”;
· Dispozițiile art. 8 alin. 1, respectiv art. 27 alin. 1 din Legea nr. 489/2006 privind libertatea religioasă și regimul general al cultelor conform cărora: ”Cultele recunoscute sunt persoane juridice de utilitate publică. Ele se organizează şi funcţionează în baza prevederilor constituţionale şi ale prezentei legi, în mod autonom, potrivit propriilor statute sau coduri canonice” și ”Cultele recunoscute şi unităţile lor de cult pot avea şi dobândi, în proprietate sau în administrare, bunuri mobile şi imobile, asupra cărora pot dispune în conformitate cu statutele proprii”;	
În considerarea elementelor prezentate, propun ca în sedința Consiliului Local al Municipiului Drobeta Turnu Severin, să se supună spre dezbatere și adoptare proiectul de hotărâre privind transmiterea cu titlu gratuit a terenului, în suprafață măsurată de 257 mp, aparținând domeniului privat al Municipiului Drobeta Turnu Severin, situat în Drobeta Turnu Severin, strada Cicero nr. 23, înscris în CF 66177, având NC 66177, în proprietatea Bisericii Creștine Baptiste Filadelfia.

INIȚIATOR,
VICEPRIMAR
DANIEL OLIMPIU CÎRJAN

